Tajné písmo - Brat, Roman slovenský autor 9. decembra 1957; Kurinec, Ján; Tonkovičová, Jana (IKAR, a. s. Bratislava, 2019)
Bacha, Samo, dávaj bacha! Musíš to vytiahnuť. Opatrne, aby si to nepoškodil. Ukazovák a palec jemne stisli cudzí predmet a pokúsili sa ním pohnúť. Super, išlo to bez problémov. Ty brďo! Predmet sa vysunul a vtedy som zistil, že ho držím za okrúhly koniec. Pevnejšie som ho zovrel a opatrne ťahal k sebe. Bola to pomerne veľká tuba z hrubej, sčasti sčernenej kože.

Dej románu Tajné písmo tvoria dva paralelné napínavé príbehy z 21. a 9. storočia, ktoré sa viažu k Devínu a majú vlastných hrdinov. Syn archeológa Samo nájde v hradnom brale puzdro so vzácnymi pergamenmi. Ide o denník Ľubena, ktorý si ho za pomoci svojej kamarátky Mahulieny písal novým písmom ľ hlaholikou v roku 864, pred hroziacim útokom Frankov. Samo sa vďaka svojmu nálezu začne zaujímať o život našich predkov, a keďže si postupne uvedomuje nesmiernu hodnotu nájdených pergamenov, vie si vysvetliť aj fakt, prečo ho okradnú a musí o ne tvrdo bojovať.

Tí mladí čitatelia, ktorí sa chcú naučiť písať svoje vlastné odkazy tajným písmom, si v knihe nájdu tabuľku s písmenami hlaholiky, ktorú jazykovedci zmodernizovali a prispôsobili dnešnej slovenčine.
Keywords: slovenská literatúra; literatúra pre deti; historické príbehy; dobrodružné príbehy; pre čitateľov od 9 rokov